armvectores/hy_wikipedia_2023 huggingface dataset:
Ցիմերվալդի աստղադիտարան

Ցիմերվալդի աստղադիտարան (գերմ.՝ Observatorium Zimmerwald, աստղադիտարանի կոդը` — «026»), աստղադիտարան Շվեյցարիայում Ցիմերվալդ քաղաքի մոտ, տաս կիլոմետր Բեռնից հարավ։ Պատկանում է Բեռնի համալսարանին։ Հիմնադրվել է 1956 թվականին։
Աստղադիտարանում 1997 թվականին տեղադրվեց 1-մետր ապերտուրայով ZIMLAT աստղադիտակը։
Աստղադիտարանում հայտնաբերվել են բազմաթիվ գիսաստղեր և աստերոիդներ Պաուլ Վիլդի (1925–2014) կողմից, դրանցից առավել նշանակալիներն էր՝ 81P/Վիլդ գիսաստղը, որին այցելել է ՆԱՍԱ-ի Stardust ավտոմատ կայանը 2004 թվականին։
Հիմնական աստերոիդների գոտու (1775) Ցիմերվալդ աստերոիդը անվանվել է աստղադիտարանի պատվին, որտեղ և հայտնաբերվել էր։


== Ծանոթագրություններ ==


== Արտաքին հղումներ ==
Ցիմերվալդի աստղադիտարան
Ցիմերվալդի աստղադիտարանը համագործակցում է ՊուլԿՈՆ նախագծի հետ
Աստղադիտարանի լազերային դիտարկումները
Կորած զինվորի համար

«Կորած զինվորի համար» (անգլ.՝ For a Lost Soldier), հոլանդական ֆիլմ (1992)՝ նկարահանված խորեոգրաֆ և բալետմայստեր Ռուդի Վան Դանցիգի ինքնակենսագրական համանուն վեպի հիման վրա և նվիրված տասներկուամյա երիտասարդի ու կանադացի զինվորի ռոմանտիկ հարաբերություններին Երկրորդ համաշխարհային պատերազմի ընթացքում Նիդերլանդներում ընթացող նացիստական օկուպացիայի վերջին ամիսներին։


== Սյուժե ==
Ֆիլմի գլխավոր հերոսը Յերուն անունով դեռահասն է, ում մայրը սովյալ Ամստերդամից ուղարկում է գյուղական վայր։ Յերունն ապրում է ձկնորսի ընտանիքում, և չնայած սննդի լիությանը, շատ է կարոտում իր ընտանիքին։
Ամեն ինչ փոխվում է, երբ գյուղ են գալիս կանադական զորքերը։ Յերունը ծանոթանում է Ուոլտ անունով զինվորի հետ, գրավում նրա ուշադրությունը և վերջ ի վերջո նրանց մեջ ծագում է ընկերություն՝ սիրային հարաբերությունների ակնարկով։ Ընտանիքի անդամներն իմանում են երիտասարդների մտերմության մասին, բայց ֆիլմում գաղտնի է մնում, թե արդյոք իմանում են նրանց հարաբերությունների սեռական բնույթի մասին։ Որոշ ժամանակ անց զինվորը անհետանում է առանց Յերունին հրաժեշտ տալու։ Տղան շատ է ընկճվում։ Պատերազմից հետո նա վերադառնում է իր ընտանիքի մոտ՝ Ամստերդամ։ Հետագայում՝ արդեն մեծ հասակում, Յերունը տեղափոխվում է Միացյալ Նահանգներ։
Ֆիլմն ավարտվում է այն տեսարանով, երբ Յերունն արդեն մեր օրերում հիշում է այդ իրադարձությունները և փորձում է արտահայտել իր զգացողությունները պարի միջոցով։ Փորձի ժամանակ նրա օգնականը նրան տալիս է ծրար, որտեղ կար այդ շրջանի խոշորացված նկար։ Յերունն իմանում է, որ զինվորական տարբերիչ նշանների միջոցով այժմ կարող է գտնել իր կորած զինվորին։


== Դերերում ==


== Ծանոթագրություններ ==
Ֆարաջյան

Ֆարաջյան, հայկական ազգանուն։


== Ազգանունը կրողներ ==
Ալիս Ֆարաջյան (Աշըգյան, 1910-ական թթ.-՞), «Գրաբեր»-ի թղթակից։
Հակոբ Ներսեսի Ֆարաջյան (1930-1996), ծանրամարտիկ, մարզիչ։


== Ծանոթագրություններ ==
Պոստնիկ

Պոստնիկ (ռուս.՝ По́стник Яковлев), 16-րդ դարի կեսի պսկովցի ռուս ճարտարապետ

Պոստնիկ (Պոստնիկ Յակովլև), «եկեղեցական քաղաքային վարպետ» Պսկովում։ Գործերից են․ Կազանում՝ Կրեմլի (1556-1562 ) հարավային պատերը և մի շարք աշտարակներ (այդ թվում՝ Սպասսկայա), Բլագովեշչենսկի (ավետման) տաճարը (1562, երկուսն էլ՝ Ի․ Շիրյայի հետ)։ Պոստնիկին է վերագրվում նաև Սվիյաժսկի ուսպենսկի (վերափոխման) մենաստանի Օլսպենսկի տաճարի (1560) կառուցումը
Պոստնիկին Մոսկվայի Վասիլի Երանելու տաճարի կառուցումը (Բարմայի հետ)(1550-1560)։ Ենթադրություններ կան երկու Պոստնիկների, ինչպես և Պոստնիկի և Բարմայի նույնության մասին։


== Ծանոթագրություններ ==
Մոլեժես

Մոլեժես (ֆր.՝ Mollégès), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 2534 մարդ, բնակչության խտությունը` 178.45 մարդ/կմ²։ Բնակավայրը զբաղեցնում է 14.20 կմ² տարածք։


== Աշխարհագրություն ==
Գտնվում է Փարիզ քաղաքից 600 կմ հարավ, Մարսել քաղաքից` 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1686 աշխատունակ (15-64 տարեկան)  բնակիչ, որոնցից ակտիվ էին 1229-ը, իսկ ոչ ակտիվները` 457։ Ակտիվության ցուցանիշը կազմում է 72,9 %։ 1229 աշխատունակ մարդկանցից աշխատել է 1123 անձ (586 տղամարդ և 537 կին)։ Գործազուրկ են եղել 106 անձ (40 տղամարդ և 66 կին)։ 457 անաշխատունակներից 147-ը եղել են աշակերտներ կամ ուսանողներ, 175-ը` թոշակառուներ, իսկ 135-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյոզալարսու

Գյոզալարսու, գետ Արաքսի ավազանում, հոսում է Կարսի շրջանով և պատկանում է Ախուրյանի համակարգին։


== Ծանոթագրություններ ==
Բրոդ (համայնք)

Բրոդ համայնք (սերբ.՝ Општина Брод, խորվ.՝ općina Brod), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Բրոդ քաղաքը։ Մտնում է Դոբոյ շրջանի կազմի մեջ։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 17 943 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 23 բնակավայրեր, որոնց թվում է Բրոդ քաղաքը։


== Ծանոթագրություններ ==


== Արտաքին հղումներ ==
Բրոդ համայնքի պաշտոնական կայքէջը
Ջեյմս Բլանտ

Ջեյմս Հիլլիեր Բլանտ ( անգլ.՝ James Blunt, իրական անունը՝ James Hillier Blount, փետրվարի 22, 1974(1974-02-22), Թիդվորթ, Wiltshire, Ուիլտշիր, Միացյալ Թագավորություն), անգլիացի երգիչ, երաժիշտ և հեղինակ։


== Կենսագրություն ==
Ջեյմսը ծնվել է զինվորական ընտանիքում, հայրը՝ բրիտանացի գնդապետ Չարլզ Բլանտ (Blount), մայրը՝ Ջեյն։ Նրա մանկությունը անցել է Անգլիայում, Կիպրոսում և Գերմանիայում, որտեղ ծառայում էր իր հայրը՝ բանակային ավիացիայի սպան։ Հոր նախասիրությունը փոխանցվեց որդուն և 16 տարեկանում Ջեյմսը ստանում է օդաչուի լիցենզիա։ Ջեյմսը ընդունվում է բանակի կողմից հովանավորվող համալսարան (օդանավաշության բաժին), որն ավարտելուց հետո պարտավոր էր ամենաքիչը 4 տարի ծառայել բանակում։ Ջեյմս դառնում է բրիտանական բանակի սպա, 1999 թվականին ծառայում է Կոսովոյում։ Նա նաև աջակցել է Բժիշկներ առանց սահմանների կազմակերպությանը։ Ջեյմսը բանակից հեռացել է 2002 թվականի հոկտեմբերի 1-ին։


== Հավելյալ տեղեկություններ ==
Նրա սիրելի ֆուտբոլային ակումբը Չելսին է։ Ջեյմսը ունի Սթեմֆորդ Բրիջից ոչ հեռու գտնվող բնակարան։ Ունեցել է Lada Riva և Lada Niva մեքենաներ։


== Երաժշտական ​​կարիերա ==
Ամեն ինչ սկսվեց նրանից, որ Ջեյմսը որոշեց դաշնամուր նվագել սովորել։ Այնուհետև նրան վերցնում են դպրոցական խմբակ։ Նա շատ էր սիրում Queen և Dire Straits: 14 տարեկանում նա կիթառի վրա նվագում է Նիրվանան (Nirvana) և շուտով սկսում է գրել սեփական երգերը։
2002 թվականին Ջեյմսը թողնում է ծառայությունը բանակում և իր ողջ ժամանակը տրամադրում է երաժշտությանը։ Նա դեմոյի վրա հավաքում է իր լավագույն երգերը և մի քանի ամսվա ընթացքում կարողանում է կնքել պայմանագիր սկավառակ ձայնագրելու վերաբերյալ։ Ջեյմսը ծանոթանում է Լինդա Պերրիի հետ և շուտով նա պայմանագիր է կնքում նրա Custard Records ձայնագրման ստուդիայի հետ։
Վերջապես, 2003 թվականին Ջեյմս Բլանտը ուղևորվում է Կալիֆորնիա՝ իր առաջին սկավառակը ձայնագրելու։
Նրա ոճը կարելի է բնորոշել որպես սոֆտ-ռոքի և ֆոլկ-ռոքի խառնուրդ։ Բլանտի երկրորդ ալբոմը կոչվում է All the Lost Souls (2007), որի մեջ հայտնի են 1973 և Same Mistake կատարումները։ Ջեյմս Բլանտը արժանացել է «BRIT Awards», երկու «Ivor Novello Awards» մրցանակների և 2006-ին առաջադրվել հինգ «Գրեմմիի»։ 2010 թվականին Բլանտը թողարկեց իր երրորդ ալբոմը՝ Some Kind of Trouble: Բլանտը վաճառել է ընդհանուր առմամբ 15 միլիոն ալբոմ ամբողջ աշխարհում։
Եթե երաժիշտի պատմությունը վերածվի երգի, ապա նյութը կբավականացնի մի քանի ձայնասկավառակների և կինոսցենարների։ «You’re Beautiful» բալլադի շլացուցիչ հաջողությունից հետո քննադատները Ջեյմս Բլանտին սկսեցին համեմատել Էլթոն Ջոնի հետ։
2007 թվականին Հ.Գ. Ես սիրում եմ քեզ (P.S. I Love You) ֆիլմի վերջում օգտագործվում է նրա "SAME MISTAKE" երգը։ Ջեյմս Բլանտը 2010 թվականի հունիսի 29-ին հաստատել է համերգների կայացման բարձրության համաշխարհային ռեկորդ (գրեթե 13 կմ)։
2013 թվականի մայիսին Ջեյմսը ավարտեց 4-րդ՝ "Moon Landing" ձայնասկավառակի ձայնագրումը, որը լույս տեսավ 2013 թվականի հոկտեմբերին։


=== Սկավառակագրություն ===
Back to Bedlam (2005)
All the Lost Souls (2007)
Some Kind of Trouble (2010)


=== Ձայնասկավառակներ ===


== Պատկերասրահ ==

		
		
		
		
		
		


== Արտաքին հղումներ ==
Պաշտոնական էջ (անգլ.)
James Blunt на BRIT-POP.spb.ru Archived 2019-04-07 at the Wayback Machine.
James Blunt ( 2009)


== Ծանոթագրություններ ==
Վլադիմիր Հոլան

Վլադիմիր Հոլան (չեխ․՝ Vladimír Holan, սեպտեմբերի 16, 1905(1905-09-16)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - մարտի 31, 1980(1980-03-31)[…], Պրահա, Չեխոսլովակիա), չեխ բանաստեղծ, թարգմանիչ։ 1960-ական թվականներին եղել է Նոբելյան մրցանակի հավակնորդ։ Չեխիայի կոմունիստական կուսակցության անդամ (1945-1950)։


== Կենսագրություն ==
Վլադիմիր Հոլանը ծնվել է 1905 թվականին Պրահայում, մանկությունն անցել է մայրաքաղաքից դուրս։ 1920-ական թվականներին վերադարձել է Պրահա, ուսանել է իրավագիտություն, 1926-1933 թվականներին աշխատել է ապահովագրական դրամարկղում, հետագայում զբաղվել է միայն գրական և հրատարակչական գործունեությամբ, տասնյակ տարիներ ապրել է աղքատության մեջ։ 1932 թվականին ամուսնացել է Վեռա Պիլաշովայի հետ, դուստրը՝ Կատերինան (1949-1977) տառապել է Դաունի համախտանիշով։ «Մահվան հաղթահանդեսը» (1930) սյուրռեալիստական բանաստեղծությունների ժողովածուն նրա համար առաջնային տեղ է հարթել չեխ գրականության ասպարեզում։ «Անրջող հովհար» (1926) բանաստեղծությունների ժողովածուի համար հատկանշական են վերացականությունն ու ֆորմալիստական էքսպերիմենտը։ 1930-ական թվականների վերջերին ֆաշիստական ագրեսիայից ցնցված բանաստեղծը շրջվել է դեպի ռեալ իրականություն։ «1938 թվականի սեպտեմբեր» ժողովածուում նա գրում է հիտլերյան ներխուժման անմիջական սպառնալիքի տակ գտնվող իր հայրենիքի մասին։ 1945 թվականին Չեխոսլովակիայի ազատագրումից հետո «Շնորհակալություն Խորհրդային միությանը» պոեմում Հոլանը գովերգում է Չեխոսլովակիայի ազատության առաջին օրերը։ Գրել է նաև արդիական հասարակական-քաղաքական թեմաներին նվիրված մի շարք այլ ստեղծագործություններ («Կարմիրբանակայիններ», 1947, «Քեզ», 1947)։ Վերջին շրջանի ստեղծագործություններում Հոլանը նորից է անդրադարձել խոհական լիրիկային։
Թարգմանություններ է կատարել Նիզամի Գյանջևիից, Պիեռ Ռոնսարից, Լուիս դե Գոնգորայից, Շառլ Բոդլերից, Միխայիլ Լերմոնտովից, Նիկոլաուս Լենաուից, Ադամ Միցկևիչից, Յուլիուշ Սլովացկիից, Ռայներ Մարիա Ռիլկեից։ Վլադիմիր Հոլանի ստեղծագործությունները թարգմանվել են եվրոպական մի շարք լեզուներով։


== Երկերի ժողովածու ==
Sebrané spisy. 11 v. Praha: Odeon, 1965-1988


=== Գրականություն ===
Nitsch E. Thema und Anweisungsstruktur im Text: Mit e. Analyse d. 1. Abschn. aus «Noc s Hamletem» von Vladimir Holan. München: Sagner, 1979.
Flick V. Die Möglichkeit der Gestaltung des Tragischen in der Lyrik: Dargestellt am Beispiel des tschechischen Dichters Vladimír Holan. Marburg: W. Schmitz, 1982.
Vladimír Holan/ Sous la dir. de Patrick Ourednik. Bassac: Plein Chant, 1991 (см.: [1] Archived 2006-05-20 at the Wayback Machine.).
Vladimír Holan/ Présentation de David France Jakubec. Genève, 1991.
Křivánek V. Vladimír Holan básník. Praha: Nakladatelství Aleš Prstek, 2010.


== Ծանոթագրություններ ==


== Արտաքին հղումներ ==
Ռուսերեն թարգմանված մի քանի բանաստեղծություններ
Իսպանիայի վարչապետ

Իսպանիայի վարչապետ, պաշտոնապես Իսպանիայի կառավարության նախագահ (իսպ.՝ Presidente del Gobierno de España) Իսպանիայի կառավարության ղեկավար։ Պաշտոնը ներկայիս կարգավիճակով հիմնադրվել է 1978 թվականի սահմանադրությամբ։
Իսպանիայի միապետը ներկայացնում է թեկնածուին Իսպանիայի Պատգամավորների Կոնգրեսին քվեարկության։ Գործնականում վարչապետը գրեթե միշտ ներկայացնում է Կոնգրեսի ամենամեծ խմբակցությունը։ Վարչապետը համարվում է Իսպանիայի գործադիր մարմնի ղեկավարը։
Ներկայիս վարչապետն է Պեդրո Սանչեսը Իսպանիայի Սոցյալիստական Աշխատավորների կուսակցությունից (ԻՍԱԿ) 2018 թվականի հունիսի մեկից, նախկին վարչապետ Մարիանո Ռախոյին անվստահություն հայտնելուց հետո։


== Ծանոթագրություններ ==


== Արտաքին հղումներ ==
Դեպուտատների կոնգրես (իսպ.)
Կառավարության ղեկավար (իսպ.)
Ճիմղա

Ճիմղա (վրաց.՝ ჭიმღა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 2080 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Փանոս աղի խաչքար (Շողագավանք)

Փանոս աղի խաչքար, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի 2-րդ եկեղեցու արևմտյան պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.1)։


== Տեղադրություն ==
Խաչքարը գտնվում է Շողագավանք վանական համալիրի 2-րդ եկեղեցու արևմտյան պատի մոտ։


== Վիմական արձանագրություն ==
Խաչքարի քիվին և ստորին հատվածում առկա են 3 տող վիմական արձանագրություն.

ՍԲ ԽԱՉՍ ԲԱՐԷԽԱԻՍ ՓԱՆՈՍ ԱՂԻՆ
ԹՎ Ռ
ԻԷՀամաձայան արձանագրության՝ խաչքարը նվիրված է Փանոս աղային։ Կանգնեցվել է 1578 թվականին։


== Տես նաև ==
Շողագավանք
Ձորագյուղ
Մասրուց անապատ


== Ծանոթագրություններ ==
Կապակցանյութ

Կապակցանյութ, շինանյութ, որի շաղախն ունի պնդանալու և պինդ նյութերի հետ շաղկապվելու հատկություն։ 
Լինում են անօրգանական կամ հանքային և օրգանական։ Հանքային կապակցանյութերն ըստ բաղադրության, հիմնական հատկությունների և կիրառման բնագավառի լինում են օդային (պնդանում են միայն օդում), հիդրավլիկական (պնդանում են նաև ջրում) և թթվակայուն։ Օդային կապակցանյութերից են սովորական կիրը, գիպսը, գաջը, մագնեզիումային ցեմենտը և հեղուկ ապակին, հիդրավլիկական կապակցանյութերից են հիդրավլիկական կիրը, պորտլանդ-ցեմենտը, կավահողային ցեմենտը։ Օդային կապակցանյութերն օգտագործվում են միայն ջրի ազդեցությունից զերծ կառույցներում, իսկ հիդրավլիկականը՝ ամեն տեսակի, այդ թվում նաև հիդրոտեխնիկական կառույցներում։ Թթվակայուն կապակցանյութերից են թթվակայուն ցեմենտները։ Օգտագործվում են թթվակայուն ծածկեր պատրաստելու համար։ Օրգանական կապակցանյութերը բարձրմոլեկուլային ածխաջրածինների և դրանց ոչ մետաղական ածանցյալների խառնուրդներ են, որոնք օգտագործելիս փափկացնում են կամ լուծում լուծիչներում։ Օրգանական կապակցանյութերից են բիտումներն ու ձյութերը, որոնք հիմնականում օգտագործվում են ասֆալտբետոնի արտադրության մեջ։ 
Հայաստանում արտադրվում են պորտլանդ-ցեմենտ (Արարատ), կիր (Արարատ, Ջաջուռ), գաջ (Երևան) և այլ կապակցանյութեր։
Ֆալիսի

Ֆալիսի (ռուս.՝ Фалисы), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելոգորկա (գյուղ, Գատչինսկի շրջան)

Անվան այլ կիրառումների համար տե՛ս՝ ԲելոգորկաԲելոգորկա (ռուս.՝ Белогорка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կազաչիե (գյուղ, Օրոժիցյայի շրջան)

Անվան այլ կիրառումների համար տե՛ս՝ ԿազաչիեԿազաչիե (ուկրաիներեն՝ Козаче), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Կազաչիե գյուղում բնակվում էր 220 մարդ։ Բնակավայրը զբաղեցնում է 1529 կմ² տարածք։ Բնակչության խտությունը կազմում էր 143,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուկռի (գյուղ, Կեհտնա շրջան)

Մուկռի (էստ․՝ Mukri), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրանսակ

Կրանսակ (ֆր.՝ Cransac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1681 մարդ, բնակչության խտությունը` 243.27 մարդ/կմ²։ Բնակավայրը զբաղեցնում է 6.91 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 31 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 920 աշխատունակ (15-64 տարեկան)  բնակիչ, որոնցից ակտիվ էին 548-ը, իսկ ոչ ակտիվները` 372։ Ակտիվության ցուցանիշը կազմում է 59,6 %։ 548 աշխատունակ մարդկանցից աշխատել է 457 անձ (243 տղամարդ և 214 կին)։ Գործազուրկ են եղել 91 անձ (50 տղամարդ և 41 կին)։ 372 անաշխատունակներից 70-ը եղել են աշակերտներ կամ ուսանողներ, 142-ը` թոշակառուներ, իսկ 160-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսանդր Դարչիև

Ալեքսանդր Դարչիև (ռուս.՝ Алекса́ндр Ники́тич Дарчиев, մայիսի 14, 1960(1960-05-14)), ռուսական դիվանագետ։


== Կենսադրություն ==
Ավարտել է Մոսկվայի Մ․Վ․ Լոմոնոսովի անվան պետական համալսարանի պատմության ֆակուլտետը (1983)։ Պատմական գիտությունների թեկնածու։ Տիրապետում է անգլերեն և ֆրանսերեն լեզուներին։
Դիանագիտական գործունեությամբ սկսել է զբաղվել 1992 թվականից։

1983-1992 թվականներին՝ ասպիրանտ, կրտսեր գիտաշխատող, ԽՍՀՄ ԳԱ ԱՄՆ-ի և Կանադայի ինստիտուտի գիտաշխատող։
1997-2002 թվականներին՝ ԱՄՆ-ում Ռուսաստանի դեսպանատան խորհրդական
2003-2005 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի փոխտնօրեն։
2005-2010 թվականներին՝ ԱՄՆ-ում Ռուսաստանի դեսպանատան դեսպանորդ խորհրդական։
2010 թվականի փետրվարից-2014 թվականի հոկտեմբերը՝ Ռուսաստանի ԱԳՆ Հյուսիսային Ամերիկայի դեպարտամենտի տնօրեն։2014 թվականի հոկտոմբորի 24-ից՝ Կանադայում Ռուսաստանի Դաշնության արտակարգ և լիազոր դեսպան։
Ամուսնացած է։ Ունի դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2007 թվականի հունվարի 29)
1-ին դասի արտակարգ և լիազոր դեսպանորդ (2009 թվականի հուլիս 14)
Արտակարգ և լիազոր դեսպան (2016 թվականի փետրվարի 10)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Չիզլիանո

Չիզլիանո (իտալերեն՝ Cisliano, կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 3302 մարդ (2008 թվականի տվյալներով)։ Խտությունը՝ 236 մարդ/կմ²։ Տարածքը՝ 14 կմ²։ Էլեկտրոնային փոստ՝ 20080։ Հեռախոսային կոդ՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Էլ Բուրգո դե Օսմա

Էլ Բուրգո դե Օսմա (իսպ.՝  El Burgo de Osma), քաղաք և մունիցիպալիտետ Իսպանիայում։ Գտնվում է Սորիա պրովինցիայի Կաստիլիյա և Լեոն ինքնավար համայնքի կազմում։ Մունիցիպալիտետը գտնվում է Տեռաս դել Բուրգո շրջանում։ Տարածքը կազմում է 289.35 կմ2, բնակչությունը՝ 5287 մարդ (2010 թվականի տվյալներով)։
Քաղաքի հովանավորներն են հանդիսանում սուրբ Րոկեն և սուրբ կույս դել Էսպինոն։


== Բնակչություն ==


== Ծանոթագրություններ ==


== Արտաքին հղումներ ==
Diario de un burgense. Blog de El Burgo de Osma Archived 2018-06-25 at the Wayback Machine.
la mejor web sobre el burgo de osma
Web sobre ecología de la vega del río Ucero
La frontera del Duero — Historia de El Burgo de Osma
Սանտովի

Սանտովի (էստ․՝ Santovi), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իծաքար

Իծաքար,
գյուղ Հայաստանի Հանրապետության Տավուշի մարզում` նախկին Շամշադինի շրջանում, Բերդ քաղաքից մոտ 5 կմ հարավ-արևմուտք։ Հեռավորությունը Երևանից կազմում է 213 կմ, մարզկենտրոն Իջևանից՝ 80 կմ, ՀՀ պետական սահմանից՝ 14 կմ։


== Պատմություն ==
Իծաքար գյուղը սկզբում որպես անասնապահական ամառանոց հիմնվել է 1888 թվականին։ Խորհրդային տարիներին Իծաքարը որպես փոքր բնակավայր համարվել է Նավուր գյուղի թաղամաս։ 1991 թվականին Իծաքարն առանձնացել է Նավուրից և ստացել ինքնուրույն համայնքի կարգավիճակ։


== Կլիմա ==
Գյուղը գտնվում է կլիմայական բարեխառն գոտում, ամռանը միջին ջերմաստիճանը + 18 C է, ձմռանը՝ -3 C։ Գյուղը գտնվում է ծովի մակերևույթից 1150 մ բարձրության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Իծաքարի մշտական բնակչությունը կազմել է 292, առկա բնակչությունը` 281 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, կարտոֆիլի, հացահատիկի և կերային կուլտուրաների մշակությամբ։
Համայնքն ունի դպրոց, բուժկետ։


== Տես նաև ==
Իծաքարի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Եվրոպական ընձառյուծ

Եվրոպական ընձառյուծը ընձառյուծի անհետացած ենթատեսակ է, որ տարածված էր ողջ Եվրոպայով մեկ։ Ոչնչացումը սկսել է 1 միլիոն տարի առաջ, իսկ վերջնականապես վերացել են պլեյստոցենում՝ 10 հազար տարի առաջ։
Նրա մնացորդները հայտնաբերված են Հայդելբերգում (Գերմանիա)՝ 600 հազար տարի թվագրմամբ։


== Արտաքին աղբյուրներ ==
Christine Hertler — Excursion guide to Pleistocene sites in Central Europe.
(7494) Քսիվանգգոնգչենգ

(7494) Քսիվանգգոնգչենգ (անգլ.՝ Xiwanggongcheng), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 28-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 3,023217 ա. մ., առավելագույնը մոտենում է 2,8672 ա. մ. հեռավորության վրա և հեռանում 3,1792 ա. մ.։ Արեգակի շուրջ մեկ ամբողջական պտույտ է կատարում 1920,01 երկրային օրվա ընթացքում, իր ուղեծրով շարժվելով միջինում 0,187499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7494) Քսիվանգգոնգչենգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալերի Լիպնյակով

Վալերի Լիպնյակով (ռուս.՝ Вале́рий Никола́евич Липняко́в, փետրվարի 22, 1941(1941-02-22) - սեպտեմբերի 26, 2015(2015-09-26), Մոսկվա, Ռուսաստան), ռուս դիվանագետ, արտակարգ և լիազոր դեսպան։


== Կենսագրություն ==
1967 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1967 թվականից զբաղվել է դիվանագիտական գործունեությամբ։ Տիրապետել է սվահիլիի և անգլերենի ։

1984 թվականից մինչև 1988 թվականը Թանզանիայում եղել է ԽՍՀՄ դեսպանության խորհրդական-դեսպանորդ։
1988-ից մինչև 1991 թվականը եղել է ԽՍՀՄ արտաքին գործերի նախարարության Աֆրիկայի երկրների վարչության պետի առաջին տեղակալ։
1991 թվականի օգոստոսի 17-ից մինչև 1997 թվականի հունիսի 2-ը Սենեգալում և Գամբիայում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
1999 թվականի հուլիսի 9-ից մինչև 2005 թվականի փետրվարի 28-ը Եթովպիայում եղել է Ռուսաստանի Դաշնության արտակարգ և լիազոր դեսպան։
2005 թվականի թոշակառու է եղել։


== Անձնական կյանք ==
Ամուսնացած է եղել, ունեցել է երկու որդի։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Посол знает, что делать
Ձաղա

Ձաղա (մինչև 2003 կոչվում էր՝ Ենիքյանդ, իսկ այժմ՝ Քիչիքոբա ադրբ.՝ Kiçikoba), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Տես նաև ==
Շահբուզի շրջան


== Արտաքին հղումներ ==
Kiçikoba (as Yenikənd) բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Բատուդա

Բատուդա (իտալերեն՝ Battuda), համայնք Իտալիայի Լոմբարդիա մարզի Պավիա գավառում։ Բնակչության թիվը կազմում է 399 մարդ 2008 թվականի մարդահամարի տվյալների, բնակչության խտությունը կազմում է 66 մարդ/կմ²։ Զբաղեցնում է՝ 2 կմ² տարածք։ Հեռախոսի կոդ՝ 0382։ Փոստային ինդեքս՝ 27020։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 926031
Պաշտոնական կայք՝ http://www.comune.battuda.pv.it/


== Արտաքին հղումներ ==
Բնակավայրի պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.
Վիճակագրության ազգային ինստիտուտ (իտալ.)


== Ծանոթագրություններ ==
Նևեսինե

Անվան այլ կիրառումների համար տե՛ս՝ Նևեսինե (այլ կիրառումներ)Նևեսինե (բոս․՝ Nevesinje, սերբ.՝ Невесиње / Nevesinje, խորվ.՝ Nevesinje), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Տրեբինե շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 5464 մարդ։
Համայնքի բնակչության էթնիկական կազմը՝


== Ծանոթագրություններ ==
Արապիխա (գետ)

Արապիխա, գետ Ռուսաստանում, հոսում է Նովոսիբիրսկի շրջանում, Ալթայի երկրամասով։ Գետաբերանը գտնվում է Ինյա գետի աջ ափով 150 կմ հեռավորության վրա։ Գետի երկարությունը կազմում է 27 կմ։


== Ջրագրության տվյալներ ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանի շրջանին, գետի ջրատնտեսության մասը կազմում է Օբ գետը Բառնաուլ քաղաքից մինչև Նովոսիբիրսկի հիդրոհանգույցը, առանց Չումիշ գետի, գետի գետային ենթաավազանը կազմում է Օբի վտակների ավազանից մինչև Տոմ գետ թափվելու վայրը։ Գետի ավազանը Օբն է մինչև Իրտիշ գետ թափվելը։ թափվելու վայրը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 13010200512115200003568
Կոդը ըստ հիդրոլոգիական հետազոտության (ՌԴ) - 115200356
Ավազանի կոդը - 13.01.02.005
Ծավալի համարը ըստ ՌԴ-ի - 15
Թողարկումը ըստ ՌԴ-ի - 2


== Ծանոթագրություններ ==
Մ.թ.ա. 717


== Դեպքեր ==


== Ծնունդներ ==


== Մահեր ==
Ժեքս (շրջան)

Ժեքս (ֆր.՝ Gex), շրջան (ֆր.՝ Arrondissement) Ֆրանսիայի Ռոն Ալպեր երկրամասի Էնա դեպարտամենտում։ Սուպրեֆեկտուրա՝ Ժեքս։ Շրջանի բնակչությունը 2006 թվականին կազմել է 69.762 մարդ։ Բնակչության խտությունը կազմում է 164 մարդ/կմ²։ Շրջանի տարածքը կազմում է 426 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Ժեկսի շրջան (ֆր.)


== Ծանոթագրություններ ==
Սեն Սորնեն (Շարանտի գավառ)

Սեն Սորնեն (ֆր.՝ Saint-Sornin), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 819 մարդ, բնակչության խտությունը` 72.67 մարդ/կմ²։ Բնակավայրը զբաղեցնում է 11.27 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ, Պուատիե քաղաքից` 100 կմ հարավ, Անգուլեմ քաղաքից` 22 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 548 աշխատունակ (15-64 տարեկան) բնակիչ, որոնցից ակտիվ էին 382-ը, իսկ ոչ ակտիվները` 166։ Ակտիվության ցուցանիշը կազմում է 69,7 %։ 382 աշխատունակ մարդկանցից աշխատել է 328 անձ (186 տղամարդ և 142 կին)։ Գործազուրկ են եղել 54 անձ (24 տղամարդ և 30 կին)։ 166 անաշխատունակներից 52-ը եղել են աշակերտներ կամ ուսանողներ, 71-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օուեն շրջան (Կենտուկի)

Անվան այլ կիրառումների համար տե՛ս՝ Օուեն շրջան (այլ կիրառումներ)Օուեն շրջան (անգլ.՝ Owen County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 912 կմ² է, բնակչությունը՝ 10.841 մարդ (2010 թ. տվյալներով)։ Շրջկենտրոնն է Օուենտոն բնակավայրը։ Կազմավորվել է 1819 թ.։
Աստերոիդների ցանկ (162201-162300)

Աստերոիդների ցանկ (162101-162200)  • Աստերոիդների ցանկ  • Աստերոիդների ցանկ (162301-162400)
 Աստերոիդների ցանկ (162101-162200)  • Աստերոիդների ցանկ  • Աստերոիդների ցանկ (162301-162400)
Գամարնյա (այլ կիրառումներ)

Գամարնյա, կարող է վերաբերել՝

Գամարնյա - գյուղ, Ուկրաինայի Ժիտոմիրի մարզի Մալինի շրջանում
Գամարնյա - գյուղ, Ուկրաինայի Խմելնիցկիի մարզի Դունաևցիի շրջանում
Մ.թ.ա. 537


== Դեպքեր ==


== Ծնունդներ ==


== Մահեր ==
Dev

Dev (իրական անունը՝ Դևին Սթար Թեյլս, հուլիսի 2, 1989(1989-07-02), Թրեյսի, Սան Խոակին շրջան, Կալիֆոռնիա, ԱՄՆ), ամերիկացի երգչուհի, երգահան և ռեփեր։ Դևինը իր առաջին սինգլը թողարկել է 2010 թվականին, իսկ հաջորդ տարի սեպտեմբերին թողարկել է իր դեբյուտային ստուդիական ալբոմը։
Dev-ը ճանաչում ու համբավ է ձեռք բերել այն բանից հետո, երբ The Cataracs և Far East Movement երաժշտախմբերը, օգտագործելով նրա Booty Bounce երգը իրենց Like a G6 երգի ձայնագրությունում, առաջին տեղն են գրավել սինգլների չարթում։


== Կենսագրություն ==
Dev-ը ծնունդով կալիֆոռնիական Թրեյսի քաղաքից է։ Մանկությունն ու պատանեկությունն անց է կացրել Մոնտեկիում։ Ծնողներն ԱՄՆ էին եկել Կոստա Ռիկայից։ Նրա երակներում մեքսիկացու և պորտուգալացու արյուն է հոսում։ Նախքան երաժշտական կարիերայի անցնելը եղել է պրոֆեսիոնալ լողորդուհի (դեռևս քառամյա աղջնակ՝ հաճախել է լողի պարապմունքների, ընդգրկվել ամերիկյան խոստումնալից մանուկ լողորդուհիների հույսի գոտում՝ օլիմպիական հերթափոխում)։  2008 թվականին իր երգային կատարումների ձայնագրությունները ներբեռնել է MySpace-ի իր էջում, և The Cataracs երաժշտախումբը բացահայտել, հայտնաբերել է նրան։ Միասին երգեր են ձայնագրել, համերգային շրջագայություններ կատարել։ Dev-ը The Cataracs-ի հետ է իրականացրել նաև իր առաջին ալբոմի ձայնագրումն ու թողարկումը։


== Անձնական կյանք ==
2011 թվականի դեկտեմբերի 9-ին Dev-ը լույս աշխարհ է բերել իր առաջնեկին՝ Էմիլիա Լավ Գորեկիին, որի հայրը Dev-ի վաղեմի սիրած տղան՝ Ջիմի Գորեկին է։


== Սկավառակագրություն ==
Ալբոմներ

2011: The Night the Sun Came Up
2017: I Only See you When I’m DreaminՍինգլներ

2010: Booty Bounce
2010: Bass Down Low (feat. The Cataracs)
2011: Fireball
2011: In the Dark
2011: Take Her from You
2011: Naked (feat. Enrique Iglesias)
2012: Dancing Shoes
2012: Kiss My Lips (feat. Fabolous)
2012: Don’t Hurt It (feat. Timbaland)
2013: Kiss It (feat. Sage the Gemini)
2014: Honey Dip
2015:  Parade
2016: LowkeyՈրպես հրավիրված երգչուհի

2010: Like a G6 (Far East Movement featuring The Cataracs & Dev)
2010: Mobbin’ (Bobby Brackins featuring Dev)
2010: Sunrise (The Cataracs featuring Dev)
2010: Top of the World (The Cataracs featuring Dev)
2011: Backseat (New Boyz featuring The Cataracs & Dev)
2011:  Knockin’ (Travis Barker featuring Snoop Dogg, Ludacris, E-40 & Dev)
2011: We Came to Smash (Martin Solveig featuring Dev)
2011: She Makes Me Wanna (JLS featuring Dev)
2011: I Just Wanna F (Afrojack & David Guetta featuring Timbaland & Dev)
2011: Who’s That Boy? (Demi Lovato featuring Dev)
2011: Hotter Than Fire (Eric Saade featuring Dev)
2011: Hey Hey Hey (Pop Another Bottle) (Laurent Wéry feat. Swift K.I.D. & Dev)


== Ծանոթագրություններ ==


== Արտաքին հղումներ ==
Offizielle Website Archived 2020-10-06 at the Wayback Machine.


== Արտաքին հղումներ ==
Երգչուհու պաշտոնական կայքը Archived 2014-07-13 at the Wayback Machine.
Էլին Դանիելսոն-Գամբոջի

Էլին Կլեոպատրա Դանիելսոն-Գամբոջի (ֆիններեն՝ Elin Danielson-Gambogi, սեպտեմբերի 3, 1861(1861-09-03), Noormarkku, Սատակունա, Ֆինլանդիա - դեկտեմբերի 31, 1919(1919-12-31), Antignano, Լիվոռնո, Տոսկանա, Իտալիա), ֆինն-շվեդ նկարչուհի։ 1880-1910 թվականների ֆիննական արվեստի «Ոսկե դարի» հայտնի ներկայացուցիչ՝ առավել հայտնի ռեալիստական աշխատանքներով և դիմանկարներով։ Դանիելսոն-Գամբոջին եղել է ֆինն կանանց առաջին սերնդի արվեստագետների կազմում, որոնք արվեստի գծով մասնագիտական կրթություն են ստացել, այսպես կոչված, «նկարիչ-քույրերի սերունդ»։ Խմբի կազմում ընդգրկված է եղել նաև Հելենա Շերֆբեկը (1862–1946)
:


== Կենսագրություն ==
Էլին Դանիելսոն-Գամբոջիը ծնվել է շվեդական արմատներ ունեցող ընտանիքում։ 15 տարեկանից կերպարվեստ է ուսանել Ֆիննական գեղարվեստական ընկերության նկարչության դպրոցում (այժմ՝ Գեղարվեստի ակադեմիա (Հելսինկի)), որտեղ սովորել է Հելենա Վեստմարկի  և Հելենա Շերֆբեկի  հետ միասին։ Նա անցել է դասական նկարչության և բնանկարչության դասընթացներ: 1880 թվականին ունեցել է իր առաջին ցուցահանդեսը և ստացել ուսուցչի դիպլոմ։ 1880-1890-ական թվականներին որպես ուսուցիչ աշխատել է Ֆինլանդիայի արվեստի տարբեր դպրոցներում։
1883 թվականին մեկնել է Փարիզ, հաճախել Կոլարոսի ակադեմիայի դասախոսություններին, ի թիվս այլոց՝ Ռաֆայել Կոլենայի և Գյուստավ Կուրտուայի մոտ։ Աշխատել է Օգյուստ Ռոդենի ստուդիայում։
Ամեն տարի ամառվա ամիսները նա անցկացնում էր Բրետանի պլեներներում։ Մի քանի տարի անց վերադարձել է հայրենիք։ 1881 թվականին բացել է իր սեփական ստուդիան Նոորմարկում։ 1886-1892 թվականներին ամեն տարի այցելել է Վիկտոր Վեստերոլմի կողմից ստեղծված Էննինգեբյուի նկարիչների գաղութ։  
1895 թվականին կրթաթոշակ է ստացել Ֆլորենցիայում ստաժավորում անցնելու համար։ Իտալիայում ամուսնացել է նկարիչ Ռաֆայելո Գամբոջիի (1874-1943) հետ։ Զույգը կազմակերպել է մի քանի համատեղ ցուցահանդեսներ, այդ թվում՝ 1900 թվականին Փարիզի համաշխարհային ցուցահանդեսում։


== Մահ ==
1919 թվականին մահացել է ծանր թոքաբորբով հիվանդանալու հետևանքով։ Թաղված է Լիվոռնոյում։


== Ստեղծագործություն ==
Նկարել է ֆրանսիական ռեալիզմի և նատուրալիզմի ոճով։ Եղել է կանանց դիմանկարների և ժանրային կտավների վարպետ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Danielson-Gambogi, Elin(ֆին.)
Биография(անգլ.)
Elin Danielson-Gambogin muistomerkin paljastus ja juhlaseminaari kiinnostivat(ֆին.)
Элин Даниельсон-Гамбоджи
Պլոտա (գյուղ, Պրոխորովսկի շրջան)

Պլոտա (ռուս.՝ Плота), գյուղ Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԴՆԹ լիգազ

ԴՆԹ լիգազ (ՖՀ 6.5.1.1), ֆերմենտ, լիգազ, որը կատալիզում է ԴՆԹ-ի շղթաների միացումը՝ ֆոսֆոդիէսթերային կապերի առաջացմամբ։
ԴՆԹ լիգազը օգտագործվում է ԴՆԹ ռեպարացիայի և ռեպլիկացիայի ժամանակ։ Բացի այդ՝ այն օգտագործվում է մոլեկուլային կենսաբանության մեջ, ռեկոմբինանտ ԴՆԹ-ի ստացման համար։
Առաջին անգամ ԴՆԹ լիգազ ստացվել և նկարագրվել է 1967 թվականին։


== Մեխանիզմ ==
ԴՆԹ լիգազի ազդման մեխանիզմն իր մեջ է ներառում երկու ֆոսֆոդիէսթերային կապերի առաջացումը նուկլեոտիդներից մեկի 3' հիդրօքսիլի և մյուսի 5' ֆոսֆատի միջև։ ԱԵՖ-ն անհրածեշտ է հետևյալ երեք պրոցեսներում

ֆերմենտի ակտիվ կենտրոնում լիզինի մնացորդի ադենիլացում
ԱՄՖ-ի փոխանցում 5' ֆոսֆատի մոտ
ֆոսֆոդիէսթերային կապի առաջացում


== Տեսակներ ==


=== E. coli ԴՆԹ լիգազ ===
E. coli ԴՆԹ լիգազը կոդավորվում է lig գենով։ Շատ պրոկարիոտների մոտ ԴՆԹ լիգազը ստանում է էներգիա NAD-ից։


=== T4 ԴՆԹ լիգազ ===
Բակտերիոֆագ T4-ից ստացված ԴՆԹ լիգազը հաճախ օգտագործվում է կենսաբանական լաբորատորիաներում։


=== Կաթնասունների լիգազներ ===
Կաթնասունների մոտ կան հիմնականում չորս տիպի լիգազներ՝LIG1, LIG2, LIG3, LIG4։


== Տես նաև ==
ԴՆԹ


== Ծանոթագրություններ ==


== Արտաքին հղումներ ==
ԴՆԹ լիգազ՝ PDB-ի ամսվա մոլեկուլ Archived 2009-01-20 at the Wayback Machine.
Ընդհանուր տեղեկություններ
ԴՆԹ լիգազայի մեխանիզմ
Ադա (Ջանիկի գավառ)

Անվան այլ կիրառումների համար տե՛ս՝ Ադա (այլ կիրառումներ)Ադա, գյուղ Օսմանյան կայսրությունում, Տրապիզոնի վիլայեթի Ջանիկի գավառում։ Գտնվում էր Գարահիսար քաղաքից 65 կմ հյուսիս-արևմուտք՝ Սև ծովի ավազանի Ալմալիսու գետի աջ ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վասիլի Ստեֆանովիչ (եպիսկոպոս)

Վասիլի Ստեֆանովիչ (սերբ.՝ Епископ Валеријан, հունիսի 14, 1908(1908-06-14), Lešnica, Սերբիա - հոկտեմբերի 23, 1976(1976-10-23), Կարգուևաց, Սերբիայի Սոցիալիստական Հանրապետություն, ՀՍՖՀ), սերբ ուղղափառ եկեղեցու եպիսկոպոս, հայտնի որպես եպիսկոպոս Շումադիա։


== Կենսագրություն ==
Ծնվել է 1908 թվականի հունիսի 15 (28)-ին Պոդրիյուի մոտակայքում գտնվող Վելիկա Լեշնիցայում՝ առևտրականններ Միլորադ և Կատարինա Ստեֆանովիչների համեստ ընտանիքում։
Նախնական կրթությունը ստացել իր հայրենիքում, հետո վեց տարի` 1925-1931 թվականներին սովորել է Շապցեի գիմնազիայում, 1931 թվականին Սրեմսկի Կառլովցիի Սուրբ Սավայում անցել է սեմինարների կուրս, իսկ 1935 թվականին սովորել է Բելգրադի համալսարանի աստվածաբանական ֆակուլտետում։ Բանատի եպիսկոպոս դոկտոր Ջորջի (Լետիկ) մոտ սովորել է աստվածաբանություն։
1936 թվականի դեկտեմբերի 26-ից Բելգրադի երկրորդ արական գիմնազիայում նա աշխատել է որպես դասախոսներին փոխարինող։ 1939 թվականի փետրվարին հանձնել է պրոֆեսորական քննություն և պրոֆեսորի կարգավիճակում մնացել մինչև եպիսկոպոսից եպիսկոպոս ընտրվելը։
1938 թվականին Մեծ պահքի չորրորդ շաբաթվա ընթացքում Վրդնիկի վանահայր Լեոնտինը (Պավլովիչ) նրան ձեռնադրեց վանահայր։
Նույն թվականին Ավետման ժամանակ նա սարկավագ է ձեռնադրվել Սրեմսկ Սավային (Տրլայխ) փոխարինող եպիսկոպոսի կողմից։
1940 թվականի սեպտեմբերի 1-ին Մորավիչի եպիսկոպոս Արսենի (Բրադվարևիչ) կողմից ձեռնադրվել է որպես վանահայր։
1940 թվականի դեկտեմբերի 11-ին, Սուրբ եպիսկոպոսների խորհրդի արտահերթ նիստում, վանական Վասիլին ընտրվեց Բուդիմլյանսկի եպիսկոպոսին փոխարինող։ Եպիսկոպոս Վասիլին սերբ ուղղափառ եկեղեցու վերջին եպիսկոպոսն էր, որի ընտրությունը հաստատվել է նահանգապետի` երիտասարդ արքա Պետրոս II-ի կողմից։
1941 թվականի հունվարի 26-ին Բելգրադի Մայր տաճարում նա օծվեց եպիսկոպոս։ Արարողությունը կատարեցին Սերբիայի պատրիարք Գաբրիել V-ը, Քիշնևի միտրոպոլիտ Անաստասի Գրիբանովսկին (Ռուսաստանի սահմաններից դուրս գտնվող ուղղափառ եկեղեցիներից մեկի հոգևորական) և եպիսկոպոս Էմիլիան Պիպերկովիչը։
Եպիսկոպոս Վասիլին Երկրորդ համաշխարհային պատերազմի ընթացքում մնաց եպիսկոպոս փոխարինող, հոգ տարավ փախստականների և քահանաների մասին և կատարեց Գաբրիել պատրիարքի կողմից իրեն հանձնված բոլոր մյուս պարտականությունները։
1947 թվականի մայիսի 20-ին նա ընտրվել է Շումադիայի եպիսկոպոս։
1947-1949 թվականներին ժամանակավորապես ղեկավարել է Ժիչյան թեմը։
Վասիլին վախճանվել է 1976 թվականի հոկտեմբերի 23-ին Կրագուևացում։
2016 թվականին լույս է տեսել կենսագրական գիրք նրա մասին։


== Ծանոթագրություններ ==


== Արտաքին հղումներ ==
Блаженопочивши Епископ шумадијски ВАЛЕРИЈАН
Годишњица упокојења првог Епископа шумадијског Валеријана (1947-1976)(չաշխատող հղում)
Սիսեռ

Սիսեռ, (լատ.՝ Cicer), բակլազգիների (թիթեռնածաղկավորներ) ընտանիքի միամյա կամ բազմամյա բազմամյա խոտաբույսերի ցեղ։ Հայտնի է 27 տեսակ։ Մշակության մեջ տարածված է սովորական սիսեռ (C․ arietinum)։


== Հայաստանում ==

Հայաստանում վայրի վիճակում՝ 2 տեսակ՝

Սիսեռ շատ փոքրիկ (C. minutum)
Սիսեռ անատոլիական (C. anatolicum)։Հանդիպում է Վայոց ձորի և Սյունիքի մարզերում։
Աճում է խճապատ, քարքարոտ և ժայռոտ վայրերում։ Մշակվում է սիսեռ մշակովին (C. arietinum)՝ չոր նախալեռնային և լեռնային մարզերում
(մինչև 1600 մ բարձր-ներում)։
Հնագույն կուլտուրա է։ Հայրենիքը Ասիան է։ Մեր թվարկությունից առաջ մշակվել է Հունաստանում, Հին Հռոմում։ Հայաստանում կատարված պեղումների ժամանակ հայտնաբերվել են մ.թ.ա. 7-րդ դարից պահպանված սերմեր։ Ցանքի նորման՝ 500-550 հազար ծլունակ սերմ կամ շուրջ 100-120 կգ/հա։ Ցանքից առաջ սերմերը վարակում են պալարամանրէներով (նիտրագինով)։ Բերքը հավաքում են ունդերը լրիվ հասունանալուց հետո։ Սերմի բերքը 15-33 ց/հա է։


== Կենսաբանական նկարագիր ==
Արմատներն իլիկաձև են։ Ցողունը կողավոր է, կանգուն, երբեմն՝ կիսականգուն, բարձրությունը՝ մինչև 70 (80) սմ։ Տերևները զույգ կամ կենտփետրաձև
են, թավոտ, բաց կանաչ, մոխրականաչ։ Ծաղիկները մեկական են (կամ 2-3), մանր, սպիտակ, դեղնականաչ, վարդագույն-կարմիր, վարդամանուշակագույն։ Ծաղկում է մայիս-հուլիսին։
Ինքնափոշոտվող է։ Պտուղը կարճ է, փքված-ձվաձև (տանձաձև), պարունակում է 1-3 կլորավուն-ձվաձև սերմ (1000 սերմի զանգվածը՝ 200-300 գ)։
Չորադիմացկուն է, ջերմալուսասեր, աղադիմացկուն։ Հողերի նկատմամբ պահանջկոտ չէ։ Լավ աճում է սևահողերում և շագանակագույն հողերում։


== Քիմիական կազմ ==
Սերմերը պարունակում են մինչև 30 % սպիտակուց, մինչև 7 % ճարպեր, 60 %-ից ավելի անազոտ էքստրակտային նյութեր, ինչպես նաև վիտամիններ (A1, B1, B2)։


== Կիրառություն ==
Պարենային կուլտուրա է, օգտագործվում է սննդի, հրուշակեղենի, պահածոների արդյունաբերությունում։
Օգտագործում են սիրտ-անթային, վահանագեղձի, անեմիայի, շաքարային դիաբետի, մաշկային հիվանդությունների դեպքում։ Հակացուցված է՝ մետեորիզմի, ստամոքսահյութի, բարձր թթվայնության, նեֆրիտի, հոդատապի դեպքում։


== Դասակարգում ==


=== Հոմանիշներ ===
Nochotta S.G.Gmel., 1774


== Գեղարվեստական գրականության մեջ ==
Հոտավետ սիսեռ: Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 79-80։


== Գրականություն ==
Линчевский, И. А. Род 824. Нут — Cicer L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин и Е. Г. Бобров. — М.—Л.։ Изд-во АН СССР, 1948. — Т. XIII. — С. 386—406. — 588 с. — 4000 экз.
A. Sudupak, S. Akkaya, A. Kence։ Analysis of genetic relationships among perennial and annual Cicer species growing in Turkey using RAPD markers. Theor Appl Genet. 2002 Dec;105(8)։1220-1228. PMID 12582902
Jens Berger, Shahal Abbo, Neil C. Turner։ Ecogeography of Annual Wild Cicer Species. Crop Science Vol. 43 No. 3, S. 1076-1090


== Արտաքին հղումներ ==
Chickpea Taxonomy and Biosystematics Archived 2013-02-16 at the Wayback Machine.
Եվգենի Մարցինովսկի

Եվգենի Իվանովիչ Մարցինովսկի (մարտի 19, 1874(1874-03-19), Մստիսլավլ, Մոգիլյովյան նահանգ, Ռուսական կայսրություն - հուլիսի 25, 1934(1934-07-25), Մոսկվա, ԽՍՀՄ), խորհրդային վարակաբան, պարազիտաբան, համաճարակագետ։ ՌԽՖՍՀ գիտությունների վաստակավոր գործիչ (1934)։ 1899 թվականին ավարտել է Մոսկվայի համալսարանը։ Եղել է Կենտրոնական բակտերիոլոգիական ինստիտուտի տնօրեն (1917-1919)։ 1920 թվականին կազմակերպել և ղեկավարել է Տրագիկական ինստիտուտը (1934 թվականից Մարցինովսկու անվան պարազիտաբանության և տրոպիկական բժշկության ինստիտուտ), միաժամանակ եղել է (1924-1930) Մոսկվայի 2-րդ համալսարանի վարակիչ հիվանդությունների ամբիոնի վարիչ։ Գիտական աշխատանքները հիմնականում վերաբերում են պարազիտաբանության, վարակիչ հիվանդությունների, համաճարակագիտության (հատկապես մալարիայի), առողջապահության կազմակերպման խնդիրներին։


== Ծանոթագրություններ ==
Վիպչինա

Վիպչինա (ուկրաիներեն՝ Випчина), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Վիպչինա գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոդոկ (գյուղ, Տեպլիկի շրջան)

Անվան այլ կիրառումների համար տե՛ս՝ ԲրոդոկԲրոդոկ (ուկրաիներեն՝ Брідок), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1928 թվականին։
2001 թվականի տվյալներով Բրոդոկ գյուղում բնակվում էր 774 մարդ։ Բնակավայրը զբաղեցնում է 0,219 կմ² տարածք։ Բնակչության խտությունը կազմում էր 3534,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սմբատ Ա Հեթումյան

Անվան այլ կիրառումների համար տե՛ս՝ Սմբատ Ա Հեթումյան (այլ կիրառումներ)Սմբատ (1277 - 1310), Հայոց թագավոր Կիլիկիայում 1296–1298 թվականներին։ Հեթումյանների արքայատոհմից։
Լևոն Գ թագավորի որդին։
Ավագ եղբայրների՝ Հեթում Բ թագավորի և Թորոսի ապաշնորհ քաղաքականությունից դժգոհ Սմբատը, օգտվելով նրանց ժամանակավոր բացակայությունից, խլել է գահը և օծվել թագավոր։ Հայրենիք ժամանած եղբայրները Սմբատի հրամանով ձերբակալվել և բանտարկվել են Բարձրաբերդում, որտեղ Թորոսն սպանվել է, իսկ Հեթում Բ կուրացվել։ Սմբատի գահակալությունը ճանաչել է Կիլիկյան Հայաստանի դաշնակից Մոնղոլիայի Ղազան խանը՝ իր տոհմի դուստրներից մեկին կնության ուղարկելով նրան։ Սմբատի նամակագրական և դիվանագիտական սերտ կապեր է հաստատել Հռոմի պապի, Անգլիայի, Ֆրանսիայի թագավորների հետ՝ փորձելով նրանց օգնությամբ դիմակայել Եգիպտոսի արաբական սուլթանությանը։ Սակայն շուտով Սմբատին տապալել և գահը նրանից խլել է մյուս եղբայրը՝ Կոստանդին Բ-ն։ 1299 թվականին խաչակիր ասպետների օգնությամբ գահին վերահաստատված Հեթում Բ ձերբակալել և երկրից արտաքսել է թե՛ Սմբատին և թե՛ Կոստանդին Բ-ին։ 1309 թվականին հայրենիք վերադարձած Սմբատը, գահը վերստին գրավելու ապարդյուն փորձից հետո, դարձյալ արտաքսվել է երկրից՝ մահացել Եվբեա կղզում։


== Ծանոթագրություններ ==


== Աղբյուրներ ==
Сукиасян А. Г. История Киликийского армянского государства и права. — Ереван: Митк, 1969.
Клод Мутафян Последнее королевство Армении = Le Royaume Arménien de Cilicie, XIIe-XIVe siècl. — «Mediacart», 209. — 161 с. — ISBN 978-5-9901129-5-7
Անդրե (անուն)

Անվան այլ կիրառումների համար տե՛ս՝ Անդրե (այլ կիրառումներ)Անդրե (ֆրանսերեն՝ ֆր.՝ André), հունական ծագում ունեցող Անդրեաս անվան ֆրանսիական տարբերակն է։


== Անունը կրողները ==
Անդրե Աղասի (Անդրե Քըրք Աղասի, *1970, Լաս Վեգաս) Andre Kirk Agassi, ամերիկացի թենիսիստ
Անդրե դը Ջայնթ (Ադրե Րընե Րուսիմով, 1946-1993 թթ.) André René Roussimoff, ֆրանսիացի պրոֆեսիոնալ ըմբիշ
Անդրե Դեբյերն (Անդրե-Լուի Դեբյերն, 1874-1949 թթ., Փարիզ) André-Louis Debierne, ֆրանսիացի քիմիկոս
Անդրե Դասյե (1651-1722 թթ.) André Dasier, ֆրանսիացի լեզվաբան
Անդրե Ժիդ (1869-1951 թթ.) André Gide, ֆրանսիացի գրող, դրամատուրգ և բանաստեղծ ԳՆՄ 1947 թ.
Անդրե Իգուադալա (*1984 թ.) Andr Tuler Iguadala, ամերիկացի պրոֆեսիոնալ բասկետբոլիստ
Անդրե Քլույթանս (1907-1967 թթ.) André Cluytens, ֆրանսիացի դիրիժոր
Անդրե Մարի Ամպեր (1755-1836 թթ.) André-Marie Ampére, ֆրանսիացի ֆիզիկոս և մաթեմատիկոս
Անդրե Մաշինո (1903-1963 թթ.) André Maschinot, ֆրանսիացի ֆուտբոլիստ
Անդրե Մալրո (1901-1976 թթ.) André Malraux, ֆրանսիացի գրող և քաղաքական գործիչ
Անդրե Մորուա (1885-1964 թթ.) André Maurais, ֆրանսիացի գրող
Անդրե Մարտինե (1908-1999 թթ.) André Martinet, ֆրանսիացի լեզվաբան
Անդրե Շյուրլե (*1990 թ.) Andr Schürrle, գերմանացի ֆուտբոլիստ
Անդրե Ռոմել Յանգ André Romelle Young, ամերիկացի րեփեր
Անդրե Ստիլ (1921-2004 թթ.) André Stil, ֆրանսիացի գրող
Անդրե Վիլլաշ-Բոաշ (*1977 թ.) André Villas-Boas, պորտուգալացի ֆուտբոլային մարզիչ
Անդրե Թարդյո (1876-1946 թթ.) André Tardieu, ֆրանսիացի քաղաքական և պետական գործիչ
Անդրե Սիմոնյան (*1977 թ. Թավրիզ) հայ րոք երաժիշտ


== Ծանոթագրություններ ==
Սինխրոն մեքենա

Սինխրոն մեքենա, փոփոխական հոսանքի էլեկտրական մեքենա (սովորաբար եռաֆազ), որի պտտման հաճախականությունը խիստ հաստատուն կերպով կապված է մագնիսական դաշտի պտտման հաճախականության կամ ցանցի հաճախականության հետ։ Ըստ սինխրոն մեքենայի աշխատանքի ռեժիմի տարբերում են սինխրոն գեներատորներ (ակտիվ հզորության գեներատորներ), սինխրոն էլեկտրաշարժիչներ (պտտման հաստատուն հաճախականության շարժիչներ), ինչպես նաև սինխրոն կոմպեսատորներ (ռեակտիվ հզորության գեներատորներ)։ Սինխրոն մեքենաները լինում են երկու տիպի՝ բացահայտաբևեռ և ոչ բացահայտաբևեռ ինդուկտորով։ Սինխրոն մեքենաների հիմնական բաղադրիչ մասերն են փոփոխական հոսանքի փաթույթը կրող ստատորը և ռոտորը, որի վրա տեղադրվում է հաստատուն հոսանքով սնվող գրգռման փաթույթը։ Երբեմն փոքր հզորության (մինչև 20 կվտ) սինխրոն մեքենաներում փոփոխական հոսանքի փաթույթը տեղակայում են ռոտորի, իսկ գրգռման փաթույթը՝ ստատորի վրա։
Վերին Կոտանդա

Վերին Կոտանդա, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Կատուն գետի ձախ ափից 444 կմ հեռավորության վրա։ Գետի երկարությունը 31 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Կատունի ավազանային շրջանին, Բիա գետի ջրօգտագործման մասն է, Բիա և Կատուն գետերի գետային ենթաավազանը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100004042
Հիդրոլոգիական ստուգման կոդ՝ 115100404
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Մարատ Հասրաթյան

Մարատ Ռուսլանի Հասրաթյան (ծնվել է 1979 թ. օգոստոսի 3-ին Ստեփանակերտ քաղաքում), քաղաքական գործիչ, իրավաբան։ 1996 թ. ավարտել է Ստեփանակերտի թիվ 11 դպրոցը։ 1996-1999 թթ. ծառայել է Արցախի Պաշտպանության բանակում։


== Քաղաքական գործունեություն ==
2007 թ. ավարտել է Երևանի «Երևան» համալսարանի իրավաբանական ֆակուլտետը։
1999-2005 թթ.՝ Հայաստանի արտակարգ իրավիճակների նախարարության ՍՊԱԾ գործակալության «Սեյսմիկ պաշտպանության Արևելյան ծառայություն» ՊՈԱԿ-ի իրավախորհրդատու։
2005-2007 թթ.՝ «Արցախի կարի-կոշիկի արտադրական միավորում» ՓԲԸ կադրերի բաժնի վարիչ։
2007 թ. հոկտեմբերի 14-ին Արցախի տեղական ինքնակառավարման մարմինների ընտրությունների արդյունքում ընտրվել է Ստեփանակերտի քաղաքային համայնքի ավագանու անդամ։
2008 թ.-ից՝ Արցախի սոցիալական ապահովության նախարարության բժշկասոցիալական փորձաքննության կենտրոնի իրավաբան-մեթոդիստ։
2010 թ. մայիսի 23-ի  խորհրդարանական ընտրություններում թիվ 1 ընտրատարածքից ընտրվել է ԼՂՀ հինգերորդ գումարման Ազգային Ժողովի պատգամավոր1։
Եղել է Ազգային ժողովի սոցիալական ոլորտի հարցերի (2012 թվականից՝ սոցիալական և առողջապահության հարցերի) մշտական հանձնաժողովի անդամ։ 
Եղել է Ազգային ժողովի «Արցախատուն» պատգամավորական խմբի անդամ։ 
Անկուսակցական է։ 
2011 թվականին նա մասնակցեց Ստեփանակերտի քաղաքապետի ընտրություններին, նվաճեց  ընտրողների ձայների 13 տոկոսը՝ հաղթելով Սուրեն Գրիգորյանին և Էդուարդ Աղաբեկյանին։
2012 թ. Նշանակվել է Արցախի աշխատանքի և սոցիալական ապահովության նախարարության կենսաթոշակային բարեփոխումների իրազեկման կենտրոնի տնօրեն։ 2015 թ. փետրվարի 24-ին Արցախի կառավարության որոշմամբ դարձավ Արցախի սոցիալական ծրագրերի հիմնադրամի ղեկավար։
Մարատ Հասրաթյանը Ազգային ժողովի սոցիալական հարցերի մշտական հանձնաժողովի անդամ է և 2012 թվականից` սոցիալական և առողջապահական հարցերի հանձնաժողովի նախագահ։


== Ընտանիք ==
Ամուսնացած է, ունի երկու զավակ։


== Արտաքին հղումներ ==
asar.kz: «Стали известны предварительные данные муниципальных выборов в НКР»
[1]


== Ծանոթագրություններ ==
Վերխնետագիրովո

Վերխնետագիրովո (ռուս.՝ Верхнетагирово, բաշկիրերեն՝ Үрге Таһир), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)